**PÖYTÄKIRJA**

**VUOSIKOKOUS**

**Aika:** 24.8.2020, klo 18.00-20.08

**Paikka:** Laitila, Turuntie 11

**Läsnä:** 58 virallista kokousedustajaa

2 henkilöä puhe- ja läsnäolo-oikeudella

(nimilista liitteenä)

**Kokouksen avaus**

Yhdistyksen puheenjohtaja Merja Alitalo avasi kokouksen klo 18.00.

**I K o k o u k s e n j ä r j e s t ä y t y m i n e n**

1. Valittiin kokouksen puheenjohtajaksi Jaana Tomppo, Turun paikallisyhdistys ja sihteereiksi Tuija Mäntsälä, Turun paikallisyhdistys ja tekniseksi sihteeriksi Maria-Loviisa Kaurila, Laitilan paikallisyhdistys.

2. Valittiin pöytäkirjantarkistajiksi Heli Hakakoski, Laitilan paikallisyhdistys ja Eeva Parkkonen, Laitilan paikallisyhdistys sekä ääntenlaskijoiksi Tero Anttila, Naantalin paikallisyhdistys ja Tero Koskinen, Turun paikallisyhdistys.

3. Todettiin kokouksen laillisuus ja päätösvaltaisuus. Kokouskutsu on lähetetty 8.3. jäsenyhdistysten puheenjohtajille ja sihteereille. Sääntöjen mukaan kokouskutsu on toimitettava 14 päivää ennen kokousta.

Koronapandemian ja hallituksen rajoitustoimien vuoksi kokous järjestettiin säännöistä poiketen vasta elokuussa.

Todetaan kokouksen viralliset edustajat, 58 edustajaa ja muut läsnäolijat 2 edustajaa, Liite1.

4. Vahvistettiin kokouksen työjärjestys, Liite 2. ja hyväksytään kokouksen menettelytapaohjeet.

**II V a r s i n a is e t k o k o u s a s i a t**

5. Käsitellään hallituksen laatima kertomus edellisen kalenterivuoden

toiminnasta.

*Hallituksen esitys:*

Käsitellään ja hyväksytään hallituksen laatima kertomus toimintavuoden 2019 toiminnasta, Liite 3.

*Päätös:*

Käsiteltiin ja hyväksyttiin hallituksen laatima kertomus toimintavuoden 2019 toiminnasta. Kertomuksen yleiseen osaan lisättiin kokouksen esityksestä lause; *Alueyhdistys järjesti Turussa hyvin onnistuneen OAJ On The Road -tapahtuman, 12.9.2019 yhdessä Turun paikallisyhdistyksen kanssa*.

6. Käsitellään yhdistyksen tilit edelliseltä kalenterivuodelta, Liite 4. ja toiminnan-tarkastajienkertomus, Liite 5. sekä päätetään tilinpäätöksen vahvistamisesta ja vastuuvapauden myöntämisestä.

*Hallituksen esitys:*

Käsitellään yhdistyksen tilit kalenterivuodelta 2019 ja toiminnantarkastajien kertomus sekä päätetään vahvistaa tilinpäätös ja myöntää hallitukselle vastuuvapaus.

*Päätös:*

Hyväksyttiin yhdistyksen tilit kalenterivuodelta 2019. Kuultiin toiminnantarkastajien kertomus. Päätettiin vahvistaa tilinpäätös ja myöntää hallitukselle vastuuvapaus.

7. Hyväksytään yhdistyksen toimintasuunnitelma kuluvalle vuodelle, Liite 6.

*Hallituksen esitys:*

Hyväksytään hallituksen laatima toimintasuunnitelma vuodelle 2020.

*Päätös:*

Hyväksyttiin hallituksen laatima toimintasuunnitelma vuodelle 2020 liitteen 6. mukaisena.

8. Määrätään hallituksen puheenjohtajan ja muiden hallituksen jäsenten kokouspalkkiot ja matkakorvaukset sekä toiminnantarkastajien palkkiot kuluvaksi kalenterivuodeksi.

*Hallituksen esitys:*

Puheenjohtajan ja sihteerin kokouspalkkio toimintavuonna 2020 on 80 euroa ja kokouksen jäsenten kokouspalkkio 60 euroa. Palkkioiden maksamisesta määritellään tarkemmin toiminta- ja taloussäännössä. Matkakorvaukset maksetaan voimassa olevan virkaehtosopimuksen mukaan ja toiminnantarkastajien palkkiot esitetyn laskun mukaan.

*Päätös:*

Päätettiin palkkiot, matkakorvaukset ja toiminnantarkastajien palkkiot esityksen mukaisesti.

9. Määrätään jäsenyhdistysten tai niiden alayhdistysten henkilöjäseniltä kannettavien jäsenmaksujen suuruus seuraavaksi kalenterivuodeksi.

*Hallituksen esitys:*

Jäsenmaksu on vuonna 2020 edelleen 0,02 % ja kantotapa on sama kuin vuonna 2019. FSL:n jäsenten jäsenmaksut määräytyvät FSL:n ja OAJ:n tekemän kulloistakin toimintavuotta koskevan sopimuksen mukaan.

*Päätös:*

Päätettiin, että jäsenmaksu on vuonna 2020 edelleen 0,02 % ja kantotapa on sama kuin vuonna 2019. Todettiin, että FSL:n jäsenten jäsenmaksut määräytyvät FSL:n ja OAJ:n tekemän kulloistakin toimintavuotta koskevan sopimuksen mukaan.

10. Hyväksytään yhdistyksen talousarvio kuluvaksi kalenterivuodeksi. Liite 7.

*Hallituksen esitys:*

Hyväksytään hallituksen laatima talousarvio toimintavuodeksi 2020.

*Päätös:*

Hyväksyttiin hallituksen laatima talousarvio toimintavuodeksi 2020.

11. Valitaan kaksi toiminnantarkastajaa ja kaksi varatoiminnantarkastajaa tarkastamaan seuraavan kalenterivuoden taloutta ja hallintoa.

*Hallituksen esitys*:

Valitaan kaksi toiminnantarkastajaa ja varatoiminnantarkastajaa tarkastamaan alueyhdistyksen vuoden 2021 taloutta ja hallintoa.

*Päätös:*

Valittiin toiminnantarkastajaksi Irina Eklund, varalle Eija Ketola ja Ari Johansson, varalle Anna-Liisa Lindström. Kaikki valitut ovat Turun paikallisyhdistyksen jäseniä.

12. Yhdistyksen sääntöjen muuttaminen

*Hallituksen esitys:*

Muutetaan yhdistyksen sääntöjä liitteen 8. mukaisiksi. Säännöt on päivitetty OAJ:n ohjesääntöjen mukaisesti ja hyväksytetty OAJ:n järjestöyksikössä 10.3.2020.

Varsinaisia muutoksia on kaksi.

§ 12

Yhdistyksen varsinainen kokous pidetään vuosittain loka-marraskuussa.

Yhdistyksen ylimääräinen kokous pidetään tarvittaessa.

§ 15

Hallitukseen kuuluu hallituksen puheenjohtaja ja 16jäsen­tä*.* Jokaisella jäsenellä on henkilökohtainen varajäsen.Jäsenistä ja varajäsenistä puolet eroaa vuosittain. Ensimmäisenä vuonna erovuoroisuuden määrää arpa.

Hallitus valitsee keskuudestaan kolme (3) varapuheenjohtajaa.

Hallituksen puheenjohtajan ja jäsenten toimi­kausi on kaksi (2) kalenterivuotta.

*Päätös:*

Hyväksyttiin sääntömuutos esityksen mukaisesti.

13. Muut asiat.

*Hallituksen esitys*:

Hallitukselle ei ole määräaikaan mennessä tullut ehdotuksia muista käsiteltävistä asioista.

*Päätös:*

Todettiin, että muita käsiteltäviä asioita ei ole.

14. Kokouksen päättäminen.

Puheenjohtaja päätti kokouksen klo 20.08.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Puheenjohtaja Jaana Tomppo Sihteeri Tuija Mäntsälä

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tekninen sihteeri Maria-Loviisa Kaurila

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pöytäkirjantarkastaja Heli Hakakoski Pöytäkirjantarkastaja Eeva Parkkonen